[{"text_idx": "#000000", "text": "Sefydlu traeth di-fwg cyntaf Cymru"}, {"text_idx": "#000003", "text": "Wrth gyhoeddi'r gwaharddiad dywedodd y Cynghorydd Huw George o Gyngor Sir Benfro: \"Rydym yn cymryd iechyd y cyhoeddi o ddifri. Rydym am wneud popeth y gallwn ni i warchod ein plant rhag ysmygu ac i hybu iechyd i bawb.\""}, {"text_idx": "#000004", "text": "Bydd 35 o ddisgyblion Ysgol Gynradd Aberllydan yn rhan o lansio'r ymgyrch - mae hynny'n cyfateb i nifer y plant sy'n dechrau ysmygu yng Nghymru bob dydd yn o\u0302l amcangyfrifon."}, {"text_idx": "#000005", "text": "Dangosodd arolwg gan YouGov ar ran y mudiad gwrth ysmygu ASH Cymru yn 2015 bod mwyafrif oedolion Cymru yn credu y dylid gwahardd ysmygu mewn mannau cymunedol fel parciau a thraethau."}, {"text_idx": "#000006", "text": "Pwysleisiodd y Cynghorydd George bod y gwaharddiad yn un gwirfoddol ac na fyddai cosb i bobl sy'n ei anwybyddu."}, {"text_idx": "#000007", "text": "Eglurodd: \"Fe fydd arwyddion priodol i hysbysu pobl am y gwaharddiad. Efallai y bydd rhywun yn mynd at berson sy'n ysmygu a gofyn iddyn nhw i beidio.\""}, {"text_idx": "#000008", "text": "Disgrifiad o\u2019r llun, Bydd arwyddion fel hyn yn cael eu gosod o amgylch y traeth"}, {"text_idx": "#000010", "text": "Dywedodd eu cyfarwyddwr nhw, Julie Barratt: \"Dylai traethau godidog Cymru gael eu trin fel unrhyw fan cyhoeddus arall ac rydym yn cefnogi ymgyrch Cyngor Sir Benfro i'r carn."}, {"text_idx": "#000011", "text": "\"Dylai mynd i'r traeth fod yn llawn o fwyta hufen ia\u0302 a mwynhau'r heulwen nid anadlu mwg pobl eraill."}, {"text_idx": "#000012", "text": "\"Gobeithio bydd ysmygwyr sy'n ymweld a\u0302 Little Haven yn ysmygu yn rhywle arall.\""}, {"text_idx": "#000017", "text": "CylchgrawnAteb y Galw: Lewis OwenOriel: Delweddau gan ffotograffwyr ifanc CeredigionCwis: Rhaeadrau Cymru'Hiraeth ac ansicrwydd yn naturiol': cyngor i fyfyrwyr newyddGareth Hughes: O wleidyddiaeth i arlunioYr artist lliwddall sy\u2019n chwarae gyda lliwiauCofio 60 mlynedd ers datgorffori Capel CelynDiwrnod mawr ymweliad y Mauretania ag Abergwaun yn 1909Max Boyce yn 80: 'Un o'r bois'"}]